सेक्टर-सात में जाने वाले रास्ते पर लोगों ने बनाई दीवार
बलराजनगर और चोपड़ा कॉलोनी से सेक्टर-सात में आने वाले रास्ते पर कुछ लोगों ने दीवार बनाकर रास्ता बंद कर दिया। मंगलवार को कॉलोनी के लोगों ने दीवार को गिरा दिया। महिलाओं ने एसडीएम से स्थाई रूप से सेक्टर-सात में आने-जाने के लिए रास्ता खोलने की मांग की है। कॉलोनीवासी प्रवीन, बलराज, लक्ष्मीदेवी, सविता, रीना, राकेश, सरोज, सुनीता, सविता, कांता, शकुंतला, ममता, ओमपति, सरला, संतोष, सुमन का कहना है कि सेक्टर सात में जाने के लिए लंबे समय से रास्ता खुला हुआ था। इस रास्ते से कॉलोनी के बच्चे सेक्टर स्थित प्राइमरी स्कूल में पढ़ने के लिए जाते हैं। रास्ता बंद होने पर बच्चों को लंबा रास्ता तय करके स्कूल तक जाना पड़ेगा।
इस रास्ते को बंद करने के लिए कुछ लोगों ने दीवार का निर्माण करा दिया। उनका कहना है कि जब पहले से लोगों को आने-जाने के लिए रास्ता खुला हुआ था तो इसे बंद करना गलत है। कॉलोनी के लोगों ने एसडीएम से स्थाई रूप से रास्ता दिए जाने की मांग की है।
hin_Deva hin_Deva hin_Deva